Hyvät katsojat! Tervetuloa Herra käyttää lääkäriä -ohjelmaan!
Näissä jaksoissa olen puhunut aivojen rakenteesta/toiminnasta -
alustuksena sille, kuinka voimme suhtautua aivosairauksiin -
ja ymmärtää niitä. Olisivatko ne jotenkin torjuttavissa?
Joka 2. nainen ja joka 3. mies sairastuu elämänsä aikana -
johonkin aivosairauteen, muisti- häiriöön tai aivoverenvuotoon.
Joka 3. suomalainen todella voi saada -
aivoverenvuodon tai aivoinfarktin, -
joten on todella hyvä olla perillä näin isoista asioista.
Ajattelin sanoa jonkin sanan unesta ja nukutuksesta.
Mehän käytämme 1/3 elämästämme nukkumiseen, -
joten sen täytyy olla jotakin hyvin tärkeää.
Aikanaan kiisteltiin paljon siitä, onko nukkuminen välttämätöntä.
Siinä tehtiin paljon eläinkokeita.
Luennolla fysiologian professori kertoi eläinkokeesta, -
jossa julmasti 40-luvulla laitettiin kissoja -
seisomaan kapealla telineellä ja pidettiin niitä hereillä.
Nukahtaessaan ne putosivat veteen ja sitten taas takaisin sinne.
4 vuorokaudessa nämä eläinraukat kuolivat.
Tällaiset kokeet ovat julmia ja mielettömiä, -
mutta siitä kuitenkin saatiin tieto nukkumisen välttämättömyydestä.
Varusmiespalveluksessa meillä oli ns. loppusota.
Se oli vuonna -68, -
jolloin tehtiin kaikenlaisia vähän epäsuotavia asioita.
Meitä pidettiin valveilla 3 vuorokautta.
Kun 4. vuorokausi oli tulossa, alkoi hiukan nukuttaa.
Ajettiin kymmeniä kilometrejä polkupyörällä takaisin kasarmille.
En pysynyt pyörän ratissa hereillä.
Tasaisin väliajoin nukahdin ja paiskauduin lumihankeen.
Onneksi oli talvi. Siitä ylös ja jatkettiin.
Vähän oli vaarallista rekkojen huristellessa ohi -
ja heilutellessa pyöräilijöitä. Aika selvää on, -
että ihmisen on nukuttava ja 1/3 elämästä menee siihen.
Mitä kummaa siellä tapahtuu? Miksi nukumme? Miksi näemme unia?
Hyvin kiinnostavia asioita.
Näihin asioihin on saatu lisää valaistusta ihan viime vuosina.
7 vuotta sitten aivoista löydettiin lymfaattinen järjestelmä.
Se oli uusi löytö. Kukaan ei ollut sitä aiemmin havainnut.
Vielä nykyäänkin voidaan tehdä -
uusia toiminnallisia, anatomisia ja rakenteellisia havaintoja.
Meillä on lymfaattinen järjestelmä mm. siksi, -
että kun syömme rasvoja, ne kerätään talteen lymfateitä pitkin -
ja sitten siirretään eteenpäin. Tiedämme, -
että aivoissa aineenvaihdunta on yli 7 kertaa voimakkaampaa -
kuin muissa solukoissa.
Aivoihin kertyy siksi palamis- ja työjätteitä, roskaa ym. -
palamisesta ja toiminnasta - tietysti myös 7-kertaisesti.
On vähän ihmetelty, miten aivot puhdistavat itsensä.
Nyt se selvisi, kun löytyi aivojen imusuoni- eli lymfajärjestelmä.
Siellä harrastetaan tavallaan yöllistä aivopesua.
Aivot siis pestään yöllä tämän järjestelmän avulla.
Se on erittäin tärkeää. Jos sitä ei tapahtuisi, -
niin sinne kertyisi kaikkea roskaa ja arvellaan, -
että se aiheuttaa aivosairauksia. Hyvin mielenkiintoinen asia.
Aivopesu tapahtuu nukkuessa syvän unen aikana.
Siksi unilääkkeet ovat niin tavattoman vaarallisia.
Unilääkkeet vaikuttavat syvään uneen usein lyhentäen sitä.
Aivojen pesu eli puhdistus päivän valtavasta käytöstä -
kaikkine poispestävine jätteineen ja roskineen pitää tehdä.
Jos pesu häiriintyy eli unen profiili häiriintyy -
ja syvän unen määrä vähenee, niin siitä ei hyvää seuraa.
Aivoissahan on virta päällä koko ajan.
Tähän liittyy paljon myyttejä.
Varsinkin ennen usein sanottiin, -
että sairaaloissa tai hoitolaitoksissa makaa paljon aivokuolleita, -
joita keinotekoisesti pidetään hengissä.
Tätä käytännön lääkäriä hiukan askarruttaa tämä asenne, -
koska aivokuollut tarkoittaisi, ettei aivoissa ole lainkaan virtaa.
Siellä on näet aina virta päällä. Aivokuollut on kuollut.
Ei sitä pysty pitämään hengissä edes teho-osastolla.
Aivokuolleiden hengissä pitäminen on siis turhaa puhetta.
Koomassa voi olla, kuten eräs ralliautoilija, -
joka ajoi autonsa katolleen Etelä-Amerikassa -
ja tuotiin lentoteitse Suomeen. Kooma kesti pari kuukautta.
Sitten hän heräsi, pudisteli vähän päätään -
ja lähti voittamaan Pariisin Dakar-rallin. Se on ihan eri asia.
Siksi usein vähän mietityttävät nämä elinluovutustestamentit.
Nämä asiat ovat vähän kuin veteen piirretty viiva.
Emme tiedä koskaan koomasta toipumista.
Kooma voi olla joko tapaturmasta johtuva -
tai keinotekoisesti ylläpidetty kooma. Mikä on toipumisen tulos?
Se voi kestää hyvin kauan. Toisaalta sitä pidetään vähän aikaa, -
kuten Navalnyita, joka myrkytettiin Novitshokilla.
Hän oli keinotekoisessa koomassa, jotta aivot saisivat aikaa toipua.
Kun hänet herätettiin eilen, niin hän jo nousi ja jutteli.
Uskomatonta on, miten aivot kestävät.
Nukkuessa aivot ovat päällä koko ajan -
ja ne ovat päällä myös nukutuksen aikana. Muuten ihminen kuolee.
Nukutus on aika tarkka tapahtuma.
Eetterinukutus tavallaan keksittiin vasta vuonna 1848.
Nukuttavia ihmisiä pidettiin hyvin vaarallisina.
Ajateltiin, ettei tuo tule onnistumaan.
Sitä ennen kirurgia oli ihan kamalaa.
Potilaalle annettiin alkoholia tms. ja sitten leikattiin.
Eihän se ollut mukavaa, vaan varsinaista kidutusta.
Sitten tuli eetterinukutus. Minutkin on 50-luvulla eetterinukutettu.
Se oli niin kamala kokemus, että muistan sen vieläkin kuin eilisen.
Olin pikkupoika ja pistettiin kuonokoppa.
Se oli kuin tukehtumiskuolema. Se oli kammottavaa, -
mutta leikkaus meni hyvin, enkä tiennyt siitä mitään.
Nukutuksen aikana virta katkaistaan, mutta vain osittain.
Nukutusaineet madaltavat sähkö- impulssin kulkua hermoissa.
Se on vastaveto sille, että kun juon tässä kahvia, -
se taas piristää niin, -
että sähköimpulssin kulku hermoissa virkistyy.
Nukutuksessa annettavat aineet vähän lamauttavat sähköimpulssin.
Kun itse toimin nukutuslääkärinä 70-luvulla, -
kyllä ne aineet olivat aika kovia. Täytyy sanoa, -
että niitä ei nykyisin uskaltaisi käyttää, -
koska se oli aika tarkkaa ja täpärää hommaa.
Sinänsä hyvin mielenkiintoista, mutta ei siitä nyt sen enempää.
Ennen nukahtamista potilas voi tuntea olonsa epämiellyttäväksi.
Sen takia annetaan esilääkkeitä. Sitten tietoisuus hämärtyy, -
ja virta katkeaa, mutta tosiaan vain osittain.
Kuten jo viimeksi totesin, eetterinukutuksen kehittänyt lääkäri -
oli uskova mies. Epäiltiin, että että hän vaarantaa potilaan hengen.
Hän sanoi, että Jumalakin nukutti Adamin -
ja nukutuksessa otti kylkiluun ja teki siitä Eevan.
Mehän vain teemme sitä, mistä Jumala antoi meille esimerkin.
Hän sanoi, että maailman ensim- mäinen nukutus oli Adamin nukutus.
Nukutuksen hallitseminen on kuitenkin vaativa tehtävä -
ennen kaikkea siksi, että pitää olla aika tarkka, -
että potilas tosiaan nukkuu ja nukkuuhan se.
Silti 2 % kuulee ääniä tai keskustelua nukutuksen aikana.
Monet sitten kertovat siitä, mitä he kuulivat.
Se ei välttämättä ole hirveän mukava kokemus.
Nukutusaineet sitoutuvat keskus- hermoston solujen pintakalvon -
ionikanaviin. Siellä ionipumput (natrium-/kalium- ym. pumput) -
pitävät sähköistä jännitettä yllä. Ne sitoutuvat pumppukanaviin -
ja estävät hermoja kuljettamasta sähköimpulssiärsykkeitä.
Sähkö tavallaan katkaistaan siitä osasta hermostoa, kun halutaan.
Muualla se toimii. Automaatti- toiminnat aivojen ydinjatkoksesta -
koko ajan säätelevät muita toimintoja. Olisi riski sammuttaa ne.
Kun hermo nukutusaineen vaikutuksesta lamautuu, -
niin se joutuu tavallaan lepotilaan, -
jossa hermoimpulssin siirtyminen on mahdotonta.
Hermojärjestelmässä sähköt sammuvat helpommin toisilta alueilta.
Kaikille ei saada 100-prosenttista narkoosia.
Tästäkin on minulla paljon kokemuksia.
Jos henkilö on esim. alkoholisti eikä sitä tiedetä, -
se saattoi vaatia 3-4-kertaisen annoksen barbituraattia, -
jota silloin käytettiin nukutuksen aloittamiseen.
Yllätyksien varalta pitää olla tarkka ja ymmärtää fysiologisesti, -
mitä siellä tapahtuu.
Alkoholin suurkuluttajan maksa- entsyymit polttavat alkoholia -
4 kertaa nopeammin kuin laki sallii.
Barbituraattikin palaa 4 kertaa nopeammin.
Silloin tulee säätelyongelmia, joissa pitää olla tosi tarkka.
No, onko nukuttaminen turvallista? Sanoisin, että on.
Joidenkin tutkimusten mukaan 1 potilas 10 000:sta kuolee siihen.
Riski on siis luokkaa 1/10 000. Luulen, ettei se ole niinkään iso.
Se voisi olla 1/100 000, joten nukutus on erittäin turvallista.
Se on sitä iästä riippumatta.
Tietysti voidaan käyttää muutakin menetelmää: selkäpuudutusta, -
jos ei haluta nukuttaa. Nukutusta on turha pelätä.
Se on nykyaikana hyvin turvallista verrattuna joskus aiempaan.
Sitten vielä uneen.
7 vuotta sitten aivoista löytyi ihmeellinen viemäriverkosto.
Se ristittiin glymfaattiseksi järjestelmäksi.
Jos on vikoja aivojen viemäri- eli imusuonipumppuverkostossa, -
niin niitä veikataan tämän hetken tutkimuksessa -
aivorappeumasairauksien merkittäväksi riskitekijäksi.
Tämä on erittäin tärkeä ja hyvä tietää, -
jotta ymmärretään ehdottomasti välttää unilääkkeitä -
ja ymmärretään, miten tärkeää hyvä uni on.
Siihen käytetään 1/3 elinajasta, -
joten sen täytyy olla erittäin tärkeä aivojen hyvinvoinnille.
Systeemi mahdollistaa aivo-selkä- ydinnesteen pääsyn aivokudokseen.
Siitä puhuttiin viime jaksossa. Siis aivo-selkäydinneste pääsee -
aivokudokseen tämän järjestelmän ansiosta.
Aivo-selkäydinnestettä on noin kahvikupillisen verran -
aivojen ja selkäytimen ympärillä.
Sen virtaus aivoihin puhdistaa aivokudosta.
Glymfaattinen järjestelmä ei toimi samalla tavalla, -
vaan muuttuu vireystilan mukaan. Viemäriverkko ei koko ajan toimi -
samalla tavalla, vaan vaihtelee.
Valveilla se toimii niukasti. Syvässä unessa se aktivoituu.
Unilääkkeiden välttäminen on erittäin tärkeää, -
koska ne vähentävät aivojen puhdistusta syvän unen aikana.
Silloin tulee ongelmia. Aivot todella tarvitsevat sitä puhdistusta.
7-kertainen aineenvaihdunta muihin kudoksiin nähden tuottaa -
aineenvaihdunnan tuotteita ja jätteitä. Ne pitää putsata kunnolla.
On hyvin tärkeää, ettei sinne jää mitään roinaa.
Miten glymfaattinen järjestelmä puhdistaa aivojamme?
Se hoitaa solun ulkoisten kuona- aineiden poistoa -
aivoista takaisin verenkiertoon, missä muu aineenvaihdunta putsaa -
ja järjestelee ne ja poistaa ne munuaisten kautta.
Mitä nämä kuona-aineet ovat? Mm. poistettavia proteiineja -
ja muita pienempiä molekyylejä.
Muun kehon samasta puhdistuksesta huolehtii lymfaattinen järjestelmä.
Tosi pitkään ihmeteltiin, miten aivot puhdistuvat, -
kun sieltä ei oltu löydetty tätä glymfaattista systeemiä.
Se on erilainen kuin muualla, koska aivojen sisällä ei lymfasuonia ole.
Siksi sitä kutsutaan glymfaattiseksi järjestelmäksi.
Aivojen glymfaattinen järjestelmä on siis -
kehon lymfaattisen järjestelmän korvike aivokudoksessa.
Siihen tarvitaan tuki- eli glia- soluja.
Aivoissa on 100 miljardia hermo- solua + yhtä paljon tukisoluja.
Niitten runsautta ihmeteltiin.
Ne tukevat aivojen hiussuonia, ettei sieltä pääse aivoihin roinaa.
Ne pitävät aivoja koossa. Aivot ovat hyllyvää rasvaa, -
joten tukisolut tarvitaan.
Tukisoluja on eri tyyppejä, esim. astrosyyttejä.
Niillä on ratkaiseva rooli aivojen pesujärjestelmän toiminnassa.
Astrosyyttisoluissa on pieniä vesikanavia, viemäriverkostoja.
Ne mahdollistavat nesteen virtaamisen aivokudokseen.
Lisäksi astrosyytit syvässä unessa kutistuvat ja siis elävät.
Se mahdollistaa tehokkaamman nestevirtauksen solujen välissä.
Se toimii vähän kuin pesusieni, ja on hyvin nerokas järjestelmä.
Tämä aivopesulaitekin osoittaa Jumalan nerokkuutta.
Joka yö aivot pestään oikein kunnolla.
On aika vaikeaa ajatella, että sattumanvarainen evoluutio -
tai sattumanvaraiset mutaatiot olisivat luoneet systeemin, -
joka tarvitaan. Muuten aivot tukkeutuisivat kuona-aineisiin -
ja sanoisivat sopimuksen irti varmaan muutamassa kuukaudessa.
Tieteellinen tutkimus ja työ on erittäin nerokasta ja kiinnostavaa.
Mitä enemmän tutkitaan, sitä ilmeisempää on Luojan olemassaolo.
Meitä Jumalan luomiseen uskovia moittivat sanovat, -
että me olemme tieteen vihollisia. Päinvastoin!
Tieteen avulla perustellaan, että Jumala on kaiken luonut hetkessä.
Kaikki-tai-ei-mitään -järjestelmän. Näiden systeemien, kuten aivopesun,
on toimittava heti. Ei sitä voi odottaa miljoonia vuosia.
Jumala luo Sanallaan: "Tulkoon Adam." Ja Adam oli siinä.
Ei ihmistä voi luoda jostakin bakteerista miljardien vuosien aikana.
Kaikki osat on heti luotava! Yksi osa pois ja kuolema tulee.
Raamattu sanoo, että luotiin 6 päivässä 6 000 vuotta sitten.
Se on tieteellinen väite ja on tieteellisesti totta.
Se on tieteellisesti uskottava. Asia on juuri näin päin.
No, mikä merkitys muutama vuosi sitten löydetyllä aivopesulla -
eli glymfaattisella järjestelmällä on aivoterveydelle?
Todennäköisesti erittäin suuri. Aivojen puhdistumisella voi olla -
keskeinen rooli aivorappeuma- sairauksien synnyssä.
Nythän niitä tulee ovista ja ikkunoista. Ne ovat huolestuttavasti lisääntyneet.
Mm. Parkinsonin tauti lisääntyy pelottavaa vauhtia.
Siihen ja sen ensioireisiin palataan myöhemmin.
Näillä on rooli aivorappeuma- sairauksien synnyssä.
Useissa rappeumataudeista aivoihin muodostuu -
kertymäproteiineja, jätteitä.
Ne muodostavat vyyhtejä tai kimppuja, -
tyhjentämättömiä roskatynnyreitä aivoihin.
Esim. Alzheimerin taudissa aivoihin jämähtäneet amyloidiplakit -
häiritsevät aivojen normaalia toimintaa.
Samantyyppisiä kertymiä on havaittu -
esim. Parkinsonin taudissa tai ALS:ssä.
On viitteitä siitä, että huonosti toimiva pesujärjestelmä, -
tukkeutunut viemäristö, huono glymfaattinen järjestelmä on riski -
aivoja rappeuttaville sairauksille, etenkin Alzheimerin taudille.
Kun tästä tuorehkosta havainnosta opitaan enemmän, -
saataneen myös lisää työkaluja näiden sairauksien lääkekehittelyyn.
On ollut iso ongelma hoitaa lääkkeillä näitä tauteja.
Uniongelmista jo sanoin, että unilääkkeitä pitää todella välttää.
Ne häiritsevät unen profiilia ja vähentävät syvän unen määrää.
Niillä on varmasti yhteyttä glym- faattisen systeemin toimivuuteen.
Kansantautimme on uniapnea, jota sairastavat kymmenet tuhannet.
Ja kymmenet tuhannet meillä kulkevat ilman diagnoosia.
Se on melkoinen uniongelma. Heräät verenpaine koholla ja väsyneenä.
Hoitamaton uniapnea voi myös ilmeisesti lisätä -
aikuisiän diabeteksen riskiä. Uniongelmilla on varmasti yhteys -
aivojen pesulan ja viemäriverkoston toimintaan.
Unella on hyvin perustavanlaatuinen merkitys -
kaikkien nisäkkäiden (vaikkei ihminen mikään eläin ole) -
siis kaikkien nisäkkäiden terveydelle. Unessa elimistö korjaa myös -
perintötekijöiden vaurioita.
Tämä on mielenkiintoista. Kun levossa ei muuta tehdä, -
on aikaa korjata perintötekijöiden vaurioita.
Ympäristön mutageenit/säteilyt ym. aiheuttavat mutaatioita koko ajan.
Jotkut tutkijat ovat sanoneet, -
että ihmisessä syntyy 1 000 syövän alkua joka päivä.
Tappajasolumme etsivät ja tappavat niitä.
Unessa on hyvää aikaa tehdä tätä, kun ei tarvitse tehdä muuta.
Unessa elimistö putsailee myös syövän alkuja pois -
ja perintötekijävaurioita.
Jokainen tietää kokemuksesta, -
että hyvin nukutun yön jälkeen herää virkeänä.
Huonosti nukutun yön jälkeen aivot toimivat huonosti.
On vähän hutera olo.
No, miten omia unitottumuksia kannattaisi huoltaa, -
jos haluaa parantaa aivojensa viemärijärjestelmän toimintaa?
Tavallisia järkeviä asioita. Huolehdi siitä, -
että menet aina samaan aikaan nukkumaan.
Säännöllisyys on hyvä. Moni hormonieritys on vuorokausirytmissä.
Mieluiten myös lomalla samaan aikaan nukkumaan.
Nuku mielellään viileässä. Nukut paremmin kuin kuumassa.
Valitse hyvä tyyny ja peitto.
Kannattaa välttää liian raskaita ilta-aterioita, -
että yö ei kulu ruoansulatukseen, -
vaan elimistö voi tehdä muita hommia.
Alkoholia enintään 1 annos/päivä. Huom! Uusi asia!
Aikuisille suositellaan nykyään maks. 1 alkoholiannos/päivä -
eli 1 keskiolut. Minusta sekin on liikaa, -
koska mikä tahansa annos vaikuttaa aivoihin.
Nyt on menty 1 annokseen. Asia on ihan uusi ja hyvin perusteltu.
Kannattaisi iltapäivällä tai alkuillasta harrastaa -
sopivaa liikuntaa ennen nukkumaan menoa.
Sauna on hyvä unilääke. Saunan jälkeen nukkuu hyvin.
Siinä tulee liikunnan vaikutuksia.
Kunnon saunominen vastaa hikilenkkiä.
Kaihda iltakahvia. Tätä ei pitäisi illalla juoda.
Jotkut tosin väittävät, että tämä on heille hyvä unilääke.
Voi olla, mutta itseltäni se kyllä vie yöunen.
Vielä korostan sitä, että vältä unilääkkeitä, -
sillä ne lyhentävät tutkitusti syvän unen määrää -
eli juuri sitä aikaa, kun viemäri- verkostot ja aivojen pesu toimivat.
Nämä ovat siis tärkeitä. Koko 40-vuotisen lääkärin urani aikana -
olen ihan päivittäin taistellut, -
että etenkin ikäihmiset lopettaisivat unilääkkeen käytön.
Se on todella vaikeaa. He tekevät itselleen sillä ison vahingon.
Eikä se vain jouduta aivorappeumasairauksia, -
vaan aiheuttaa yöllisen kaatumis- ja lonkkamurtumariskin.
Unilääkkeet ovat hyvin yleinen syy sille, -
että seniorikansalainen joutuu sairaalaan.
Miten omia unitottumuksia kannattaisi huoltaa?
Siihen kannattaa satsata kunnolla.
Aivot ovat todella ihmeelliset.
Niistä paljastuu koko ajan uusia toimintoja, kuten viemärisysteemi.
Siitä huolimatta kerrotaan tarinoita, -
joiden mukaan merisieni muutamine hermosoluineen -
olisi kehittynyt ihmisaivoiksi.
Nämä ovat huvittavia tarinoita, että aivot kehittyivät, -
kun aloimme 2 milj. vuotta sitten grillata lihaa.
Richard Dawkins, ateisti ja evoluution kannattaja, esittää -
että mahtavat aivomme olisivat seurausta sukupuolivalinnasta.
Koiraat kilpailevat naaraasta, ja naarat muka valitsivat koiraan, -
jolla on mahdollisimman iso pää. Toisaalta, mitä isommat aivot, -
sitä vaikeampi synnyttää. En oikein usko näihin huvittaviin satuihin.
Dawkins sanoo myös, että isot aivot saivat miehet lepertelemään, -
kertomaan tarinoita ja tanssimaan. Hänen mukaansa -
suulas parkettien partaveitsi lumosi naaraat -
mikä selittäisi isot aivomme ja ison pään. Uskokoon, kuka haluaa.
Heillä ei siis ole mitään järkevää sanottavaa ihmisaivoista.
Jotkut taas väittävät, että mutaatio pienensi leukaamme -
2,4 milj. vuotta sitten. Näin heikentyneet leukalihakset -
eivät enää kiinnittyneet kalloon ja vetäneet sitä pienemmäksi.
Lihasten rentoutuessa pää mahtui kasvamaan isommaksi -
ja sinne mahtuivat suuremmat aivot. Tätä hassutusta teille kerrotaan.
Ei näitä tarvitse uskoa. Se on ateistien epätoivoa, -
kun heillä ei ole mitään sanottavaa ihmeellisiin aivoihimme.
Kiitos, kun olit mukana Herra käyttää lääkäriä -ohjelmassa!
Jatkossa uppoudumme yhä syvemmälle -
aivojen saloihin ja aivokudoksiin.
Voimme mykistyä Jumalan suuresta nerokkuudesta, -
kun Hän on luonut meidät omaksi kuvakseen -
ja antanut meille mahdollisuuden tutkia kaikkia Hänen töitään.
Voimme ylistää Häntä emmekä ajattele niitä itsestään syntyneinä.
Tekstitys: Tuula-Riitta Virrankare